Reedel peetud EGCC sünnipäeva võistlusel tuli ajaloos juba kolmandat korda võitjaks EGCC klubiliige Stig Carlson, kes mängis tulemuse 84 lööki Championship tiidelt. Stig on varasemalt tulnud võtjaks ka 2010. ning 2012. aastal. Teiseks tuli sel aastal võitjale ühe löögiga alla jäänud Janar Toomesso. Kolmas koht kuulus 86 löögiga Ingvar Kristjan Paplavskisele.
Ühisstardist alanud võistlusel oli kokku viis erinevat võistlusklassi. Naised mängisid HCP-löögimängu, kus tuli võitjaks Anu Schmidt neto tulemusega 78. Mid-amatöörid võistlesid samuti hcp-löögimängu formaadis ning seal oli võitlus esikohale väga pingeline. Kuna kolm meest lõpetasid 18 rada neto tulemusega 72, selgitati võitja välja play-off’iga Sea Course’i 10. rajal. Võit läks põnevas mängus par’i teinud Heigo Ennokile. Teine koht Jüri Tiitusele ning kolmas Reimo Vilbergile.
Seeniorite grupis oli kohtade väljaselgitamine samuti tasavägine ning tulemustes olid vaid ühelöögilised vahed. Võitjaks tuli Peeter Kross ( 73 neto), teiseks EGCC klubi kapten Urmas Isok (74 neto) ning kolmandaks Marina Kruger (75 neto). Punktimängu grupis võidutses noor golfar Anete Liis Adul, kes mängis 40 punkti.
Vaata kõiki võistlustulemusi siit
Estonian Golf & Country Club’i üheksas sünnipäeva pidu möödus väga meeleolukalt. Õhtut saatis jazz muusikaga EGCC klubiliige Eve Pärnsalu ning lisaks astus üllatusesinejana üles TTÜ Vilistlaste Naiskoor. Osalejate poolt sai eriliselt kiidetud maitsvat pidulikku õhtusööki, mis oli valmistanud Fahle Golfi Restorani uue peakoka Tiia Toomla poolt.
Võistlusel jagati ka kohad BMW Golf Cup International’ile, mis toimub 19. juulil. Loe rohkem siit.
EGCC soovib tänada kõiki üritusest osavõtjaid ning toetajaid. Eriliselt suured tänud Pernod Ricard’ile (Ballantine’s), Olde Hansale ning ajakirjale Forbes.
Esmaspäevast on EGCC Facebooki lehel avalik ka Riina Aume pildistatud võistluse galerii.